
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση του αλλογενούς αλλοδαπού ΨΑΝΟ ΡΕΙΚΟΝΟ του 

5ΗΑΝΟ-ΥΙΕΝ . 1 

Καταβολή μέρους των αποζημιώσεων στους μισθωτούς της επιχ/ 

σης ΜΗΝΑΪΔΗ - ΦΩΤΙΑΔΗ ΑΕ που πτώχευσε. 2 

Επαναπροσδιορισμός των ορίων του κηρυγμένου αρχαιολογικού 

χώρου Αγιοκάμπου Λάρισας. 3 

Τροποποίηση και κωδικοποίηση του Οργανισμού Εσωτερικής Υπη¬ 
ρεσίας του Ενιαίου Συνδέσμου Δήμων και Κοινοτήτων Νομού 

Αττικής. 4 

Ψήφιση Οργανισμού Εσωτερικής Υπηρεσίας της Δημοτικής Βιβλιο¬ 
θήκης Ηλιούπολης. 5 

Διενέργεια εκούσιου αναδασμού στην περιοχή Πεζούλας Ν. Ξάνθης . 6 
Οργανισμός Λειτουργίας, Διοικήσεως και Διαχειρίσεως του Κοινω¬ 
φελούς Ιδρύματος Γενικόν Φιλόπτωχον Ταμείον Ιεράς Μητροπό- 
λεως Ηλείας ... . 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 77011/88 (1) 


Πολιτογράφηση του αλλογενούς αλλοδαπού %'ΑΝΟ ΡΕΙΚΟΝΟ του 

5ΗΑΝΟ - ΥΙΕΝ. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 

Με την 77011/88/16.1.1989 απόφαση του Αναπλ. Υπουργού 
Εσωτερικών έγινε δεκτή η από 11.10.1988 αίτηση πολιτιγράφησης 
του αλλογενούς αλλοδαπού ΨΑΝΟ ΡΕΙΚΟΝΟ του 5ΗΑΝΟ - ΥΙΕΝ, 
για απόκτηση της ελληνικής ιθαγένειας. 

Αθήνα, 16 Ιανουάριου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Γ. ΣΚΟΥΛΑΡΙΚΗΣ 

-♦- 

Αριθ. 30106 (2) 

Καταβολή μέρους των αποζημιώσεων στους μισθωτούς της επιχ/σης 
ΜΗΝΑΪΔΗ - ΦΩΤΙΑΔΗ ΑΕ που πτώχευσε. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 «περί 
κυρώσεως, συμπληρώσεως και ερμηνείας της υπό χρονολογίαν 2.3.81 
Πράξεως Νομοθετικού Περιεχομένου «περί καταβολής υπό του Οργανι¬ 
σμού Απασχολήσεως Εργατικού Δυναμικού, δεδουλευμένων αποδοχών 
και αποζημιώσεων εις μισθωτούς κλπ.». 


2. Την αριθ. 196/89 γνωμοδότηση του Δ.Σ. του ΟΑΕΔ (αριθ. συνε¬ 
δρίασης 3/17.1.89) που μας υποβλήθηκε με το αριθ. 102461/ 
18.1,89 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενικότε¬ 
ρου κοινωνικού συμφέροντος και προκύπτει, έκδηλη οικονομική αδυνα¬ 
μία της επιχ/σης ΜΗΝΑΪΔΗ - ΦΩΤΙΑΔΗ ΑΕ, αποφασίζουμε: 

Εγκρίνουμε την καταβολή από τον ΟΑΕΔ στον καθένα'από τους 263 
μισθωτούς της επιχ/σης ΜΗΝΑΪΔΗ - ΦΩΤΙΑΔΗ ΑΕ που πτώχευσε 
μέρους των αποζημιώσεών τους και μέχρι του ποσού των τριάντα δύο 
χιλιάδων (32.000) δρχ. συνολικού ύψους οκτώ εκατομμυρίων τετρακο- 
σίων δέκα έξι χιλιάδων (81416.000) δρχ. 

Η απόφαση αυτή, που κοινοποιείται για εκτέλεση να δημοσιευθεί 
στην Εφημερίδα της Κυβερνήσεως. 

Αθήνα, 19 Ιανουάριου 1989 

Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 
-♦- 

Αριθ, ΥΠΠΟ/ΑΡΧ/Α1/Φ15/55843/2191/π.ε (3) 

Επαναπροσδιορισμός των ορίων του κηρυγμένου αρχαιολογικού χώρου 
Αγιοκάμπου Λάρισας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85/ΦΕΚ 137/τ. Α726.7.85 «περί Κυβερνήσεως 
και Κυβερνητικών Οργάνων». 

2. Τις διατάξεις του Κ.Ν. 5351/32 περί Αρχαιοτήτων. 

3. Την Υ.Α Α1/Φ15/50530/1078/3.8.78/ΦΕΚ 814/Β/ 
19.9.78 με την οποία ο χώρος του Αγιοκάμπου Λάρισας (Αρχ. Πόλτ 
Μελίβοιας) κηρύχτηκε ως αρχαιολογικός χώρος, αποφασίζουμε: 

Επαναπροσδιορίζουμε με ακρίβεια τα όρια του κηρυγμένου αρχαιο¬ 
λογικού χώρου του Αγιόκαμπου (αρχαία πόλη της Μελίβοιας) στη θέστ 
«Σκιαθά» όπως σημειώνονται με γραμμή στο συνημμένο τοπογραφικό 
διάγραμμα 1:100, ως εξής: 

1. Περιμετρικά, το χώρο οριοθετούν δύο ρέμματα τα οποία ξεκινούν 
από ένα κοινό σημείο δυτικά του αρχαιολογικού χώρου και βαίνουν τε 
ένα προς τα βορειοανατολικά και το άλλο προς τα δυτικά αυτού. 

2. Από τ’ ανατολικά ο χώρος ορίζεται από τη θάλασσα, όπου είναι τι 
δύο λιμάνια της αρχαίας πόλης, το πρώτο στον ορμίσκο «Κρυψιάνα» κα 
το δεύτερο στον αμέσως νοτιότερα από την Κρυψιάνα, ορμίσκο. 

3. Περιμετρικά του αρχαιολογικού χώρου, ορίζερται ζώνη προστα 
σίας 500 μ., στην οποία για τη χορήγηση άδειας για εκτέλεση οποίου 
δήποτε έργου (γεωργικό - οικοδομικό) υπεύθυνη θα είναι η αρμόδια γιε 
την προστασία του χώρου ΙΕ' Εφορεία Προϊστ. και Κλασ. Αρχ/των 

Αθήνα, 17 Ιανουάριου 1988 

Η ΥΠΟΥΡΓΟΣ 

ΑΜΑΛΙΑ - ΜΑΡΙΑ (ΜΕΛΙΝΑ) ΜΕΡΚΟΥΡΗ 

Αριθ. 34251 (4) 

Τροποποίηση και κωδικοποίηση του Οργανισμού Εσωτερικής 
Υπηρεσίας του Ενιαίου Συνδέσμου Δήμων και Κοινοτήτων 
Νομού Αττικής. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις των άρθρων 5 και 12 του Νόμου 1188/1981 
«περί κυρώσεως του Κώδικα περί καταστάσεως προσωπικού Ορ¬ 
γανισμών Τοπικής Αυτοδιοικήσεως, σε συνδυασμό με τις όμοιες 
του Νόμου 1586/και του Π. Δ/τος 37α/1987. 

2. Την αριθ. 5/15/25.10.1988 γνωμοδότηση του Υπηρε¬ 
σιακού Συμβουλίου του άρθρου 14 του Νόμου 1586/1986 Νο¬ 
μαρχίας Αθηνών περί εγκρίσεως της αριθ. 14/1987 απόφασης 
του Διοικητικού Συμβουλίου του ενιαίου Συνδέσμου Δήμων και 
Κοινοτήτων Νομού Αττικής περί προσαρμογής και κωδικοποί¬ 
ηση του Οργανισμού Εσωτερικής Υπηρεσίας αυτού. 

3. Τήν αριθ. ^ 16702/4.3.1988 απόφαση των Υπουργών 
Προεδρίας της Κυβέρνησης, Εσωτερικών και Οικονομικών, απο¬ 
φασίζουμε: 

Εγκρίνουμε την αριθ.14/1987 απόφαση του Διοικητικού 
Συμβουλίου του Ενιαίου Συνδέσμου Δήμων και Κοινοτήτων Νο¬ 
μού Αττικής περί τροποποίησης και κωδικοποίησης του Οργανι¬ 
σμού Εσωτερικής Υπηρεσίας αυτού ως εξής: 

ΟΡΓΑΝΙΣΜΟΣ ΕΣΩΤΕΡΙΚΗ ΥΠΗΡΕΣΙΑΣ ΤΟΥ ΕΝΙΑΙΟΥ 
ΣΥΝΔΕΣΜΟΥ ΔΗΜΩΝ ΚΑΙ ΚΟΙΝΟΤΗΤΩΝ Ν. ΑΤΤΙΚΗΣ 

ΜΕΡΟΣ ΠΡΩΤΟ 

ΔΙΑΡΘΡΩΣΗ ΥΠΗΡΕΣΙΩΝ 
ΚΑΙ ΑΡΜΟΔΙΟΤΗΤΕΣ ΑΥΤΩΝ 

Άρθρο 1. 

ΔΙΑΡΘΡΩΣΗ ΥΠΗΡΕΣΙΩΝ 

Οι υπηρεσίες του Συνδέσμου αποτελούνται από: 
α) Υπηρεσίες αρμοδιότητας Προέδρου 
β) Δ/νση Διοικητικών και Οικονομικών Υπηρεσιών 
γ) Δ/νση Τεχνικών Υπηρεσιών 

Άρθρο 2. 

ΤΜΗΜΑΤΑ ΚΑΙ ΓΡΑΦΕΙΑ 

Οι κατά το παραπάνω άρθρο υπηρεσίες χωρίζονται στα παρα¬ 
κάτω τμήματα και γραφεία. Τα γραφεία αυτά δεν είναι αυτοτελή. 
Α. ΓΡΑΦΕΙΑ ΕΥΘΥΝΗΣ ΠΡΟΕΔΡΟΥ 

1. Γραφείο Προέδρου (ιδιαίτερος) 

. 2. Γραφείο Δημοσίων Σχέσεων 

3. Γραφείο Νομικού Συμβούλου 

4. Γραφείο υγιεινής και ασφάλειας εργαζομένων 

Β. Δ/ΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕ¬ 
ΣΙΩΝ 

Β.1. ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ που θα συ¬ 
γκροτούν: 

α) Γ ραφείο Διοικητικού Συμβουλίου και Εκτελεστικής Επιτρο¬ 
πής 

β) Γραφείο προσωπικού 

γ) Γραφείο Διεκπεραίωσης Πρωτοκόλλου και Αρχείου. 

Β.2. ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ που θα συ¬ 
γκροτούν: 

α) Γ ραφείο εκκαθάρισης και εντολών πληρωμής δαπανών 
β) Γραφείο Οικονομικού Προγραμματισμού 
γ) Γραφείο Εσόδων 


δ) Γραφείο Προμηθειών. 

Γ. Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ 
Γ.1. ΤΜΗΜΑ ΥΓΕΙΟΝΟΜΙΚΗΣ ΤΑΦΗΣ που θα συγκρο¬ 
τούν: 

α) Γραφείο Συντονισμού 
β) Γραφείο Υγειονομικής Ταφής I 
γ) Γραφείο Υγειονομικής Ταφής II. 

Γ.2. ΤΜΗΜΑ ΗΛΕΚΤΡΟΜΗΧΑΝΟΛΟΓΙΚΟΥ που θα συ¬ 
γκροτούν: 

α) Γραφείο Λειτουργίας Σταθμών Μεταφόρτωσης 
β) Γραφείο Διαχείρισης υλικού και λειτουργίας λοιπών ηλε- 
κτρομηχανολογικών εγκαταστάσεων. 

Γ.3. ΤΜΗΜΑ ΕΡΓΑΣΤΗΡΙΑΚΗΣ ΕΡΕΥΝΑΣ ΚΑΙ ΕΞΕΙΔΙ- 
ΚΕΥΜΕΝΩΝ ΠΡΟΓΡΑΜΜΑΤΩΝ 
α) Γραφείο εργαστηριακής έρευνας 
β) Γραφείο εξειδικευμένων προγραμμάτων. 

Γ.4. ΤΜΗΜΑ ΣΥΝΤΟΝΙΣΜΟΥ- ΚΑΙ ΠΡΟΓΡΑΜΜΑΤΙ¬ 
ΣΜΟΥ 

α) Γραφείο Συντονισμού 
β) Γραφείο Προγραμματισμού. Γ- 

Άρθρο 3. 

ΑΡΜΟΔΙΟΤΗΤΕΣ ΓΡΑΦΕΙΩΝ ΕΥΘΥΝΗΣ ΠΡΟΕΔΡΟΥ 

3.1. ΙΔΙΑΙΤΕΡΟ ΓΡΑΦΕΙΟ ΠΡΟΕΔΡΟΥ: Διεξάγει κάθε 
υπηρεσία που ανατίθεται σ’ αυτό από τον Πρόεδρο του Συνδέσμου 
και που δεν υπάγεται στην αρμοδιότητα των άλλων Υπηρεσιών 
του Συνδέσμου. 

Ενεργεί την ιδιαίτερη προσωπική αλληλογραφία του Προέ¬ 
δρου, καθορίζει τις ημέρες και ώρες ακροάσεων Επιτροπών και 
πολιτών. 

Τηρεί βιβλίο συνεντεύξεων, συνεδριάσεων, συνδιασκέψεων του 
Προέδρου με τις διάφορες Επιτροπές ή Αρχές, εκπροσώπους των 
Δήμων και Κοινοτήτων και τον ενημερώνει για θέματα που πρέ¬ 
πει να συζητηθούν. Τηρεί βιβλίο των διαφόρων Επιτροπών ή 
Συμβουλίου που μετέχει ο Πρόεδρος. Τηρεί βιβλίο πρωτοκόλλου 
εισερχομένων και εξερχομένων εγγράφων για το Γ ραφείο Προέ¬ 
δρου. Φροντίζει για την τηλεφωνική επικοινωνία του Προέδρου 
με τις διάφορες Αρχές και υπενθυμίζει τα ραντεβού του Προέδρου 
με αυτές. Ο Πρόεδρος με απόφασή του παρέχει αρμοδιότητες στο 
γραφείο αυτό ανάλογα με τις εκάστοτε παρουσιαζόμενες ανάγκες 
και δραστηριότητες του Συνδέσμου. 

1. Οργάνωση τελετών γενικά 

2. Οργάνωση δεξιώσεων και γευμάτων 

3. Οργάνωση υποδοχής, φιλοξενίας και ξενάγησης Ελληνικών 
ή ξένων προσωπικοτήτων και ομάδων 

4. Συντονισμός με άλλους φορείς της Τοπικής Αυτοδιοίκησης 
για επίσημες τελετές - συσκέψεις, κ.λ.π. 

5. Ενημέρωση του κοινού για την αποστολή και δράση του 
Συνδέσμου. 

6. Φροντίζει: , 

α) Για εκδήλωση ενδιαφέροντος από τους ΟΤΑ, για δημιουρ¬ 
γία πνεύματος συνεργασίας και κοινής αντιμετώπισης θεμάτων 
σχετιζομένων με την αποστολή του Συνδέσμου. 

β) Για τη συλλογή των κάθε είδους εκδόσεων περί της δραστη¬ 
ριότητας και της αποστολής του Συνδέσμου. 

γ) Συντάσσει και εκδίδει ενημερωτικά έντυπα για τη δραστη¬ 
ριότητα και προγραμματισμό του Συνδέσμου. 

7. Παρέχει σε δημοσιογράφους κάθε εξυπηρέτηση για τη διά¬ 
δοση ειδήσεων και πληροφοριών σχετικών με τη δράση και απο¬ 
στολή του Συνδέσμου. 

8. Παρακολουθεί τον ημερήσιο και περιοδικό τύπο, και φροντί¬ 
ζει για τη σύνταξη απαντήσεων σε σχόλια εφημερίδων. 


490 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


V. Προωθεί (στέλνει) στα μαζικά μέσα ενημέρωσης και στον 
τύπο κάθε εκδιδόμενο πληροφοριακό και λοιπό υλικό του Συνδέ¬ 
σμου. 

3.3. ΓΡΑΦΕΙΟ ΝΟΜΙΚΟΥ ΣΥΜΒΟΥΛΟΥ 

Στο Γραφείο Νομικού Συμβούλου ανήκει η παραλαβή όλων 
των εξώδικων και δικαστικών εγγράφων που κοινοποιούνται στο 
Σύνδεσμο. 

Η συγκέντρωση όλων των στοιχείων που αφορούν τις διαχειρι- 
ζόμενες από το γραφείο αυτό υποθέσεις του Συνδέσμου. 

Η τήρηση αρχείου που αφορά τις με τους τρίτους συμβάσεις 
του Συνδέσμου και λοιπές συμφωνίες θεμελιώδους σημασίας, 
αντίγραφα των οποίων φυλάσσονται στην κάθε αρμόδια Δ/νση. 

Η τήρηση αρχείου συμβολαίων και αρχείου των εις χείρας του 
Συνδέσμου κατασχέσεων και των εις Τρίτους εκχωρήσεων. 

Η τήρηση του αρχείου γνωμοδοτήσεων επί διαφόρων θεμάτων 
που αφορούν τη λειτουργία και δραστηριότητα του Συνδέ¬ 
σμου. 

Η παρακολούθηση των δημοσιευομένων νόμων, διαταγμά¬ 
των, Υπουργικών αποφάσεων σχετικών με τη δημοτική γενικά 
νομοθεσία και τις αποφάσεις του Διοικητικού Συμβουλίου, της 
Εκτελεστικής Επιτροπής, του Προέδρου του Συνδέσμου που αφο¬ 
ρούν τη ρύθμιση βασικής σημασίας ζητημάτων του Συνδέσμου, 
την ψήφιση κανονισμών λειτουργίας, την επιβολή φόρων, τελών 
και δικαιωμάτων κ.λπ. 

Η γνωμοδότηση για κάθε νομικό ζήτημα που ανακύπτει κατά 
τη διεξαγωγή των διαφόρων υπηρεσιών του Συνδέσμου, για υπο¬ 
βαλλόμενα σ’ αυτό ερωτήματα από τον Πρόεδρο και τις Υπηρε¬ 
σίες του Συνδέσμου. 

Η εκπροσώπηση και παράσταση προς υπεράσπιση των υποθέ¬ 
σεων του Συνδέσμου ενώπιον των κατά περίπτωση αρμοδίων δι¬ 
καστικών, Διοικητικών και λοιπών Αρχών. 

Η σχεδίαση και επεξεργασία συμβολαίων, συμβάσεων, διακη¬ 
ρύξεων, δημοπρασιών του Συνδέσμου και η μελέτη από νομικής 
άποψης κάθε άλλου ζητήματος, ανατιθεμένου από τον Πρόεδρο 
του Συνδέσμου. 

3.4. Γραφείο Υγιεινής και ασφαλείας εργαζομένων. 

Το γραφείο αυτό μελετά τις συνθήκες εργασίας, προτείνει μέ¬ 
τρα για τη βελτίωσή τους και του περιβάλλοντος της εργασίας, 
παρακολουθεί την τήρηση των μέτρων υγιεινής και ασφάλειας 
και συμβάλλει στην εφαρμογή τους από τους εργαζόμενους. 

Ενημερώνει τη διοίκηση για τα στοιχεία των εργατικών ατυ¬ 
χημάτων και των επαγγελματικών ασθενειών που συμβαίνουν σ’ 
αυτή, και προτείνει τα ενδεικνυόμενα μέτρα για την πρόληψη του 
κινδύνου. 

Ενεργεί κάθε άλλη εργασία σύμφωνα με το αντικείμενό του 
όπως αυτό καθορίστηκε με το Ν. 1568/85 (ΦΕΚ 177/Α/ 
18.10.1985). 

Άρθρο 4. 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ Δ/ΝΣΕΩΣ 
ΚΑΙ ΤΜΗΜΑΤΩΝ 

4.1. Αρμοδιότητες προϊσταμένων Δ/νσης. 

Ο Προϊστάμενος Δ/νσης προΐσταται, επιβλέπει και ελέγχει επί 
της εν γένει διεξαγωγής και λειτουργίας των παρεχόμενων υπη¬ 
ρεσιών εις τα τμήματα και γραφεία της Δ/νσης και καθίσταται 
υπεύθυνος για την εύρυθμη λειτουργία αυτών. 

Εποπτεύει και ελέγχει την παρουσία, την πειθαρχία και συμπε¬ 
ριφορά του προσωπικού προς τους πολίτες, την υπηρεσιακή από¬ 
δοση όλων των υπαλλήλων της Δ/νσης. 

Παραλαμβάνει από τον πρόεδρο την εισερχόμενη αλληλογρα¬ 
φία, χαρακτηρίζει αυτήν και την προωθεί στα τμήματα, δίδει τις 
απαραίτητες οδηγίες για την ενέργεια που πρέπει να γίνει σε κάθε 


υπόθεση. 

Τηρεί το εμπιστευτικό πρωτόκολλο του Συνδέσμου. Μεριμνά 
για το συντονισμό των πράξεων και ενεργειών των οργάνων που 
υπηρετούν στα τμήματα και γραφεία της Δ/νσης. 

Ελέγχει και θεωρεί με τη μονογραφή του όλα τα έγγραφα που 
συντάσσουν τα τμήματα και γραφεία και υποβάλλει αυτά για 
έγκριση και υπογραφή στον Πρόεδρο. 

Εισηγείται όλα τα θέματα αρμοδιότητάς του, υπογράφει τις 
σχετικές εισηγήσεις στις οποίες εκθέτει τα κατά τη γνώμη του μέ¬ 
τρα που πρέπει να ληφθούν για την εύρυθμη λειτουργία των υπη¬ 
ρεσιών. 

Επιβλέπει για την εκτέλεση των εντολών και αποφάσεων του 
Προέδρου της Εκτελεστικής Επιτροπής και του Διοικητικού Συμ¬ 
βουλίου του Συνδέσμου και γενικά υποβοηθεί τον Πρόεδρο σε 
κάθε υπηρεσιακό θέμα. 

Ασκεί τις κατά νόμο, ή εξουσιοδότηση ανατιθέμενες σ’ αυτό 
αρμοδιότητες. 

4.2. Αρμοδιότητες προϊσταμένων τμημάτων. 

Ο Προϊστάμενος τμήματος προΐσταται των γραφείων που υπά¬ 
γονται στα τμήματα που είναι τοποθετημένος. 

Εποπτεύει και ελέγχει την παρουσία, την πειθαρχία, τη συμπε¬ 
ριφορά του προσωπικού προς τους πολίτες, την υπηρεσιακή από¬ 
δοση όλων των υπαλλήλων του τμήματος. 

Παραλαμβάνει από τον Προϊστάμενο Δ/νσης την εισερχόμενη 
αλληλογραφία του τμήματος, χαρακτηρίζει και προωθεί αυτήν 
στα γραφεία του τμήματος, δίδοντας τις απαραίτητες οδηγίες για 
την ενέργεια που πρέπει να γίνει σε κάθε υπόθεση. 

Μεριμνά για το συντονισμό των πράξεων και ενεργειών των 
οργάνων που υπηρετούν στα γραφεία του τμήματος, και καθίστα¬ 
ται υπεύθυνος για την εύρυθμη λειτουργία του. 

Ελέγχει και θεωρεί με την μονογραφή του όλα τα έγγραφα που 
συντάσσονται από τα αρμόδια όργανα των γραφείων του τμήμα¬ 
τος και υποβάλλει αυτός για θεώρηση και υπογραφή στον Προϊ¬ 
στάμενο της Δ/νσης που υπάγεται. 

Εισηγείται όλα τα θέματα αρμοδιότητάς του στο Δ/ντή, υπο¬ 
γράφει δε τις σχετικές εισηγήσεις στις οποίες εκθέτει τα κατά τη 
γνώμη του μέτρα που πρέπει να ληφθούν. 

Ασκεί τις κατά νόμο ή εξουσιοδότηση ανατιθέμενες σ’ αυτόν 
αρμοδιότητες. 

Άρθρο 5. 

ΑΡΜΟΔΙΟΤΗΤΕΣ ΤΜΗΜΑΤΩΝ - ΓΡΑΦΕΙΩΝ Δ/ΝΣΗΣ 
ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ. 

5.1. Τμήμα Διοικητικών Υπηρεσιών. 

5.1.1. Αρμοδιότητες Γραφείου Διοικητικού Συμβουλίου και 
εκτελεστικής επιτροπής. 

Συντάσσει τις προσκλήσεις των συνεδριάσεων του Διοικητικού 
Συμβουλίου και της Εκτελεστικής Επιτροπής και κοινοποιεί αυ¬ 
τές με τον πίνακα θεμάτων ημερήσιας διάταξης, σύμφωνα με τις 
διατάξεις του κώδικα Δήμων και Κοινοτήτων και τις καταχωρεί 
στο επίσημο βιβλίο που τηρεί. 

Τηρεί τα πρακτικά των συνεδριάσεων του Διοικητικού Συμ¬ 
βουλίου και της Εκτελεστικής Επιτροπής, διατυπώνει νομότυπα 
τις αποφάσεις και καταχωρεί αυτές στα υπό του Δημοτικοκοινο- 
τικού Κώδικα προβλεπόμενα επίσημα βιβλία πρακτικών. 

Μεριμνά για τη δημοσίευση των αποφάσεων και την υποβολή 
αυτών, μετά του αποδεικτικού δημοσιεύσεως και των λοιπών δι- 
καιολογητικών στο Νομάρχη. 

Διαβιβάζει στις διάφορες επιτροπές του Συνδέσμου τα προς με¬ 
λέτη παραπεμπόμενα θέματα και παρακολουθεί αυτά για την 
έγκαιρη επανεισαγωγή των στο Διοικητικό Συμβούλιο ή την 
Εκτελεστική Επιτροπή, προς λήψη οριστικής απόφασης. 

Μεριμνά για τη συγκέντρωση όλων των εισηγήσεων των τμη¬ 
μάτων για τα θέματα ημερήσιας διάταξης Διοικητικού Συμβου¬ 
λίου και Εκτελεστικής Επιτροπής. «. 

Τηρεί ευρετήριο των λαμβανομένων αποφάσεων του Διοικητι¬ 
κού Συμβουλίου και της Εκτελεστικής Επιτροπής. 

Διεξάγει κάθε υπηρεσία του Διοικητικού Συμβουλίου και της 
Εκτελεστικής Επιτροπής σύμφωνα με τις εντολές του Προέδρου. 

5.1.2. Αρμοδιότητες Γραφείου Προσωπικού. 

Το Γραφείο αυτό φροντίζει για την καλή οργάνωση, διάρ¬ 
θρωση και λειτουργία των υπηρεσιών του Συνδέσμου και ειδικώ- 
τερα για την υπηρεσιακή κατάσταση μόνιμου προσωπικού του 
Συνδέσμου. 

Επιμελείται της εφαρμογής των νόμων που αφορούν τους τα¬ 
κτικούς υπαλλήλους του Συνδέσμου, της διενέργειας διαγωνι¬ 
σμών, προσλήψεως προσωπικού, εισηγείται και εκτελεί αποφά¬ 
σεις διορισμών, προαγωγών, απολύσεων, αποδοχών, παραιτή¬ 
σεων, μεταθέσεων, τοποθετήσεων, αποσπάσεων, χορηγήσεως 
αδειών και την παραπομπή των υπαλλήλων στην Υγειονομική 
Επιτροπή σε συνεργασία με αρμόδιους Προϊστ. τμημ. όπου αυτό 
απαιτείται. Επιμελείται της εφαρμογής του πειθαρχικού δικαίου, 
καταρτίζει τα σχέδια Οργανισμών Εσωτερικής Υπηρεσίας ως και 
των προγραμμάτων εργασίμων ωρών για το προσωπικό της κε¬ 
ντρικής υπηρεσίας, εισηγείται την σειρά υπηρεσίας του υπαλληλι-. 
κού και εργατοτεχνικού προσωπικού, τις μη εργάσιμες ώρες και 
ημέρες, μετά από συνεργασία και σύμφωνη γνώμη των αρμοδίων 
προϊσταμένων. 

Τηρεί τα μητρώα και ευρετήρια αλφαβητικά του όλου προσω¬ 
πικού του Συνδέσμου. 

Συντάσσει τους κατά νόμο πίνακες αρχαιότητας των υπαλλή¬ 
λων του Συνδέσμου. 

Ανακοινώνει τις εγκυκλίους διαταγές του Προέδρου του Συν¬ 
δέσμου και τηρεί δελτίο παρουσίας των υπαλλήλων. 

Επιμελείται της έκδοσης πιστοποιητικών υπηρεσίας των 
υπαλλήλων και μελετά τα πάσης φύσεως ζητήματα που αφορούν 
το υπαλληλικό και λοιπό προσωπικό του Συνδέσμου και διεκπε- 
ραιώνει τη σχετική με το προσωπικό αλληλογραφία. 

Επιμελείται της συγκέντρωσης παραστατικών στοιχείων πλη¬ 
ρωμής του τακτικού προσωπικού του Συνδέσμου και της αποστο¬ 
λής τους στο Γραφείο εκκαθάρισης και πληρωμής εντολών για 
την παραπέρα σύνταξη των μισθοδοτικών καταστάσεων. 

Επιμελείται της συγκέντρωσης των απαιτουμένων στοιχείων 
για απονομή συντάξεων, παρακολουθεί τη μισθολογική κατά¬ 
σταση του προσωπικού, ενεργεί για την αναγνώριση και εξαγορά 
της. προϋπηρεσίας των υπαλλήλων σύμφωνα με την ισχύουσα 
κάθε φορά νομοθεσία. 

Μελετά σε συνεργασία με τους αρμόδιους προϊσταμένους τμη¬ 
μάτων και εισηγείται τη λήψη μέτρων προς απλούστευση των 
γραφειοκρατικών τύπων και διαδικασιών, την καθιέρωση των 
προσφερώτερων μεθόδων εργασίας ως και κάθε μέτρου που απο¬ 
σκοπεί στη βελτίωση της αποδοτικότητας και ταχείας διενέρ¬ 
γειας και διεκπεραίωσης των διοικητικών πράξεων. 

Ενεργεί και κάθε άλλη εργασία σχετική με το αντικείμενο στο 
Γραφείο τούτο. 

Επίσης το Γραφείο αυτό επιμελείται για την εφαρμογή των νό¬ 
μων που αφορούν το με σχέση εργασίας ιδιωτικού δικαίου προ¬ 
σωπικό γενικά και ειδικώτερα: 

α) Τηρεί τα Μητρώα, ατομικούς φακέλλους και ευρετήρια του 
προσωπικού αυτού, καθώς και τα Δελτία παρουσίας. 

β) Παρακολουθεί τις μεταβολές του με σχέση εργασίας ιδιωτι¬ 
κού δικαίου προσωπικό, δηλ. .την πρόσληψη, τοποθέτηση, δια¬ 
γραφή προσμέτρηση υπηρεσιών, ασθένειες, άδειες, αποζημιώσεις 
κ.λπ. 


γ) Ασχολείται με τη μελέτη και εφαρμογή των συλλογικών 
συμβάσεων εργασίας και δίνει κάθε αναγκαία πληροφορία για τη 
σωστή εφαρμογή τους. 

δ) Παρακολουθεί και εφαρμόζει το πειθαρχικό δίκαιο που κάθε 
φορά ισχύει για το ως άνω προσωπικό. 

ε) Επιμελείται της συγκέντρωσης παραστατικών στοιχείων 

πληρωμής . αποστολής του στο γραφείο εκκαθάρισης και 

πληρωμής εντολών για την παραπέρα σύνταξη μισθοδοτικών κα¬ 
ταστάσεων. 

στ) Εκδίδει εγκυκλίους που ρυθμίζουν εσωτερικά λειτουργικά 
προβλήματα, που αφορούν το προσωπικό αυτό. 

ζ) Ενεργεί κάθε άλλη εργασία σχετική με το αντικείμενο του 
γραφείου αυτού. 

5.1.3. Αρμοδιότητες Γραφείου Διεκπεραίωσης Πρωτοκόλλου 
και Αρχείου. 

Παραλαμβάνει την εισερχόμενη αλληλογραφεία, διαβιβάζει 
αυτήν στα επί μέρους τμήματα βάσει βιβλίου χρέωσης εγγράφων 
το οποίο και τηρεί. 

Μεριμνά για την έγκαιρη επιστροφή της αλληλογραφίας που 
χρεώθηκε στα τμήματα και τη διεκπεραίωση αυτής. Επιμελείται 
της καταχώρησης στο πρωτόκολλο όλης της εισερχόμενης και 
εξαρχόμενης αλληλογραφίας της συσχέτισης και της ταξινόμη¬ 
σης αυτής στους φακέλλους του αρχείου. Τηρεί το γενικό αρχείο 
του Συνδέσμου και εισηγείται την εκκαθάριση των εγγράφων που 
κρίνονται άχρηστα. 

Τηρεί ευρετήριο φακέλλων και εγγράφων που ταξινομού¬ 
νται. 

Παρέχει κάθε είδους πλοροφόρηση σχετικά με τα στοιχεία που 
τηρούνται στο αρχείο. Εκδίδει ακριβή αντίγραφα των εις το αρ¬ 
χείο ευρισκομένων πρωτοτύπων, τα οποία υπογράφονται από τον 
Προϊστάμενο του τμήματος. 

5.2. Τμήμα Οικονομικών Υπηρεσιών. 

5.2.1. Αρμοδιότητες Γραφείου Εκκαθάρισης καί εντολών 
πληρωμής δαπανών. 

Φροντίζει για την έγκριση, εκκαθάριση των εντολών πληρω¬ 
μής κάθε δαπάνης του Συνδέσμου. Ειδικότερα παραλαμβάνει και 
ελέγχει τα δικαιολογητικά πληρωμής κάθε δαπάνης προς διαπί¬ 
στωση του νόμιμου και κανονικού ή όχι αυτής και καταχωρεί 
αυτά σε ειδικό βιβλίο αναλαμβανομένων υποχρεώσεων. 

Εκδίδει τα σχετικά χρηματικά εντάλματα πληρωμής κατά τη 
σειρά παραλαβής των παραστατικών στοιχείων πληρωμής στα 
ονόματα των δικαιούχων και στα όρια πιστώσεων του προϋπολο¬ 
γισμού, και προωθεί αυτά για υπογραγή από τους αρμόδιους 
προϊσταμένους του τμήματος και Δ/νσης και τον Πρόεδρο. 

Τηρεί βιβλίο καθημερινώς εκδιδομένων χρηματικών ενταλμά¬ 
των πληρωμής. 

Μεριμνά για την έγκαιρη αποστολή των χρηματικών ενταλμά¬ 
των στο Δημόσιο Ταμείο και καταχωρεί αυτά στο σχετικό βιβλίο 
διεκπεραίωσης. 

5.2.2. Αρμοδιότητες Γραφείου Οικονομικών Προγραμματι¬ 
σμού. 

Εισηγείται σε συνεργασία με τις αρμόδιες υπηρεσίες σχέδιο 
προϋπολογισμού εσόδων και εξόδων του Συνδέσμου. 

Παρακολουθεί την πορεία εκτέλεσης του προϋπολογισμού και 
εισηγείται την αναμόρφωση τούτου με την εγγραφή νέων εσόδων 
ή τη χορήγηση συμπληρωματικών και εκτάκτων πιστώσεων. 

Εκτέλει κάθε εργασία που αφορά θέματα προϋπολογισμού και 
που είναι αναγκαία για την ομαλή του έκβαση. 

Εισηγείται τη λήψη κάθε απόφασης και σύμβασης από τις 
οποίες πρόκειται να επηρεασθεί η λειτουργία του Προϋπολογι¬ 
σμού. Συγκεντρώνει ελέγχει και καταχωρεί στα σχετικά κατά 
κωδικό αριθμό προϋπολογισμού βιβλία εσόδων και εξόδων τα 

αποτελέσματα της εκτέλεσης του Προϋπολογισμού του Συνδέ¬ 
σμου. 

Συγκεντρώνει στατιστικά στοιχεία εκ των προϋπολογισμών 
και απολογισμών προηγουμένων οικονομικών χρήσεων, χρήσιμα 
για την ορθή πρόβλεψη και στάθμιση των προϋπολογισμών νέων 
οικονομικών ετών. Συγκεντρώνει το απαιτούμενο υλικό για τη 
σύνταξη του απολογισμού εσόδων - εξόδων του Συνδέσμου, σε συ¬ 
νεργασία με τις υπηρεσίες του Δημοσίου Ταμείου που διαχειρίζε¬ 
ται τα οικονομικά του Συνδέσμου. Φροντίζει για την έγκαιρη ψή¬ 
φιση του προϋπολογισμού και την έγκριση του απολογισμού του 
Συνδέσμου. 

5.2.3. Αρμοδιότητες Γραφείου εσόδων. 

Εκτελεί κάθε εργασία που αφορά στην επιβολή, κατάργηση 
μείωση ή αύξηση των εσόδων του Συνδέσμου καθώς και την κατά 
τους κειμένους νόμους και κανονισμούς βεβαίωση αυτών, σύμ¬ 
φωνα με το νόμο και τις εντολές της Διοίκησης. 

. Ελέγχει τα στοιχεία βεβαίωσης κάθε εσόδου του Συνδέσμου 
και αποστέλλει στο Δημόσιο Ταμείο τον σχετικό κατάλογο των 
οφειλετών. 

Παρακολουθεί τις υπό του Δημοσίου Ταμείου ενεργούμενες ει¬ 
σπράξεις τελών και εσόδων του Συνδέσμου και ενεργεί για την τα¬ 
κτική και ακριβή απόδοση αυτών στο Σύνδεσμο, καταχωρεί δε 
αυτές σε ειδικό βιβλίο, που τηρεί. 

Παρακολουθεί εν γένει τους Νόμους, διατάγματα κ.λπ. που 
αναφέρονται σε θέματα σχετικά με το αντικείμενο του γραφείου 
αυτού. 

Εκτελεί κάθε προπαρασκευαστική εργασία που αφορά τη δια¬ 
γραφή βιβαιωθέντων ή επιστροφή αχρεωστήτως εισπραχθέντων 
φόρων τελών ή δικαιωμάτων και καταρτίζει τις αντίστοιχες πρά¬ 
ξεις έκπτωσης ή διαγραφής ή επιστροφής. 

Κοινοποιεί, τις εκδιδόμενες αποφάσεις υπό των οργάνων του 
Συνδέσμου και· παρακολουθεί την έγκαιρη εκτέλεσή τους. 

5.2.4. Αρμοδιότητες Γραφείου Προμηθειών. 

Στο γραφείο αυτό ανήκει αποκλειστικά η διενέργεια κάθε πρά¬ 
ξης που αφορά προμήθεια οιουδήποτε είδους και υλικού για τις 
ανάγκες, των υπηρεσιών του Συνδέσμου, ειδικώτερα: 

Φροντίζει για τον εφοδιασμό των υπηρεσιών του Συνδέσμου με 
τα αναγκαία για τη λειτουργία τους είδη και υλικά. 

Παρακολουθεί τις αποφάσεις,.εγκυκλίους και νόμους που αφο¬ 
ρούν τις προμήθειες των Ο.Τ.Α. 

Συγκεντρώνει με την επιφύλαξη της παρ. α του άρθρου 6-22 
του παρόντος τα Απαραίτητα στοιχεία για τη διενέργεια προμη¬ 
θειών που αφορούν αντικείμενο αρμοδιότητας γραφείων της Τε¬ 
χνικής Υπηρεσίας (μελέτες προμήθειας μηχανολογικού εξοπλι¬ 
σμού, ανταλλακτικών κ.λπ.) και προωθεί αυτά στις αρμόδιες επι¬ 
τροπές. 

Παρακολουθεί τα αποτελέσματα των διαγωνισμών και καταρ¬ 
τίζει τις επί μέρους συμβάσεις με τους προμηθευτές. 

Τηρεί στατιστικούς πίνακες και τα απαραίτητα βιβλία για τα 
προμηθειόμενα υλικά και είδη για κάθε οικονομικό έτος. Μεριμνά 
για την έγκαιρη προμήθεια ειδών και υλικών σύμφωνα με τις ει¬ 
σηγήσεις των υπηρεσιών του Συνδέσμου, συγκεντρώνει τα απα¬ 
ραίτητα δικαιολογητικά για την άμεση προώθησή τους για την 
έκδοση χρηματικών ενταλμάτων και την αποστολή τους στα 
αντίστοιχα τμήματα. 

Παρακολουθεί τις τιμές των ειδών και υλικών και ενημερώνει 
αντίστοιχα τις επιτροπές προμηθειών. Έχει των ευθύνη τήρησης 
βιβλίων απογραφής των κεφαλαιουχικών αγαθών του Συνδέ¬ 


σμου εκτός των περιλαμβανομένων στην ευθύνη λειτουργίας της 
αποθήκης του γρ. διαχ. υλικού. 

Άρθρο 6. 

ΑΡΜΟΔΙΟΤΗΤΕΣ ΤΜΗΜΑΤΩΝ ΚΑΙ ΓΡΑΦΕΙΩΝ Δ/ΝΣΗΣ 
ΤΕΧΝΙΚΩΝ ΥΠΗΡΕΣΙΩΝ. 

6.1. Τμήμα Υγειονομικής ταφής. 

Στην ευθύνη του τμήματος αυτού υπάγεται η λειτουργία των 
χώρων υγειονομικής ταφής του Συνδέσμου. Η μελέτη, επίβλεψη 
και η ενδεχόμενη αυτεπιστασία των συναφών με την υγειονομική 
ταφή, έργων πολιτικού μηχανικού καθώς και η αποκατάσταση 
των χώρων διάθεσης που εξαντλούνται. Υπάγεται ακόμη ο σχε- 
διασμός, προγραμματισμός, μελέτη και επίβλεψη των εργασιών 
και έργων εξεύρεσης, οργάνωσης και λειτουργίας των νέων χώ¬ 
ρων Υγ. Ταφής ευθύνης του Συνδέσμου. Επίσης η παρακολού¬ 
θηση των μελετών που ανατίθενται σε τρίτους σχετικά με το πιο 
πάνω αντικείμενο. 

Στην αρμοδιότητα του τμήματος είναι ακόμη η σύνθεση και 
προώθηση των επιστημονικών και λοιπών προγραμμάτων κα¬ 
θώς και των εν γένει δραστηριοτήτων του Συνδέσμου σε αντικεί¬ 
μενα συναφή με το επιστημονικό δυναμικό του τμήματος και τα 
ειδικότερα ενδιαφέροντά του. 

Τέλος διεκπεραιώνει τα καθήκοντα που ανατίθενται σ’ αυτό 
αρμοδίως. Για την κατανομή του πιο πάνω αντικειμένου το 
τμήμα διαιρείται σε τρία γραφεία που τελούν υπό την άμεση επο- 
πτεία του προϊσταμένου του τμήματος. 

6.1.1. Αρμοδιότητες Γραφείου Συντονισμού. 

Έχει την ευθύνη των λειτουργιών υποστήριξης του τμήματος 
και του συντονισμού των γραφείων του. 

6.1.2. Αρμοδιότητες γραφείου Υγειονομικής Ταφής I. 

Έχει την ευθύνη για τη λειτουργία των χώρων I Υγειονομικής 

Ταφής, με όλα τα συναφή έργα Πολ. μηχανικού. Στις παρούσες 
συνθήκες υπάγεται εδώ η χωματερή Α. Λιοσίων. 

6.1.3. Αρμοδιότητες Γραφείου Υγειονομικής Ταφής II. 

Έχει την ευθύνη για τη λειτουργία των χώρων II Υγειονομι¬ 
κής Ταφής με όλα τα συναφή έργα Πολ. μηχανικού. Στις παρού¬ 
σες συνθήκες υπάγεται εδώ η χωματερή Σχιστού. 

Το υπόλοιπο αντικείμενο του τμήματος που αφορά τη δημιουρ¬ 
γία νέων χώρων διάθεσης, τη διεκπεραίωση ερευνητικών προ¬ 
γραμμάτων και την εκπλήρωση των οποίων άλλων καθηκόντων, 
κατανέμεται στα πιο γραφεία με την ευθύνη του προϊστ. του τμή¬ 
ματος. 

6.2. Τμήμα Ηλεκτρομηχανικό. 

Στην ευθύνη του τμήματος αυτού υπάγεται η συντήρηση του 
κινητού μηχ/κού εξοπλισμού η λειτουργία και συντήρηση του 
Σταθμού Μεταφόρτωσης και των λοιπών πάγιων ηλεκτρομηχα- 
νολογικών εγκαταστάσεων του Συνδέσμου. Επίσης υπάγεται η 
μελέτη επίβλεψης και ενδεχόμενη αυτεπιστασία των συναφών 
ηλεκτρομηχανολγικών έργων. 

Υπάγεται ακόμη ο σχεδιασμός, προγραμματισμός, μελέτη και 
επίβλεψη των εργασιών και έργων εξεύρεσης, οργάνωσης και 
λειτουργία των νέων Σταθμών Μεταφόρτωσης αστικών απορ/ 
των ευθύνης του Συνδέσμου καθώς και η παρακολούθηση των 
μελετών που ανατίθενται σε τρίτους σχετικά με το πιο πάνω αντι¬ 
κείμενο. 

Στις αρμοδιότητες του τμήματος είναι ακόμη η σύνθεση και 
προώθηση των επιστημονικών και λοιπών προγραμμάτων, κα¬ 
θώς και των εν γένει δραστηριοτήτων του Συνδέσμου, σε αντικεί¬ 
μενα συναφή με το επιστημονικό δυναμικό του τμήματος και τα 
ειδικότερα ενδιαφέροντά του. 

Τέλος διεκπεραιώνει τα καθήκοντα που ανατίθενται σ’ αυτό 
αρμοδίως. 




493 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Στο τμήμα υπάγονται τα πιο κάτω γραφεία, που τελούν υπό 
την άμεση εποπτεια του προϊσταμένου τμήματος. 

6.2.1. Αρμοδιότητες γραφείου λειτουργία σταθμού Μεταφόρ- 
τωσης. 

Έχει την ευθύνη της επίβλεψης και λειτουργίας του Σταθμού 
Μεταφόρτωσης, καθώς και της συντήρησης των ηλεκτρομήχανο- 
λογικών εγκαταστάσεων και οχημάτων αυτού. Επίσης παρακο¬ 
λουθεί την εύρυθμη λειτουργία της αποθήκης ανταλλακτικών, 
που αφορούν τον Σταθμό Μεταφόρτωσης. 

6.2.2. Αρμοδιότητες γραφείου Διαχείρισης Υλικού και λει¬ 
τουργίας Ηλεκτ/κων Εγκαταστάσεων. 

α) Έχει την ευθύνη της συγκεντρώσεως των στοιχείων που 
αφορούν τις προμήθειες των ανταλλακτικών και λοιπών υλικών 
και οργάνων τεχνικής υποστηρίξεως των ηλεκτρομ/κών εγκατα¬ 
στάσεων οχημάτων και λοιπών μηχανημάτων εκτελέσεως τεχνι¬ 
κών έργων. Συντάσσει τις απαιτούμενες εκθέσεις και εισηγήσεις 
για την προμήθειά τους και φροντίζει για τον έγκαιρο συντονισμό 
της διενέργειας των προμηθειών αυτών. Έχει την ευθύνη λει¬ 
τουργίας της αποθήκης υλικού συνεργείου επισκευής μηχανημά¬ 
των, ανταλλακτικών και λοιπών ειδών μηχανολογικού εξοπλι¬ 
σμού. Προβαίνει σε έρευνα της αγοράς ειδών του αντικειμένου 
του και ενημερώνει το γραφείο προμηθειών για τη διενέργεια της 
προμήθειας. 

β) Έχει την ευθύνη για την επίβλεψη, λειτουργία και συντή¬ 
ρηση των παγίων ηλεκτρομηχανολογικών εγκαταστάσων του 
Συνδέσμου και για την συντήρηση των μηχ/των εκτελέσεως τε¬ 
χνικών έργων. 

Το υπόλοιπο αντικείμενο του τμήματος που αφορά την πιθανή 
δημιουργία νέων Σταθμών Μεταφόρτωσης, τη διεκπεραίωση 
ερευνητικών προγραμμάτων και την εκπλήρωση των οποίων άλ¬ 
λων καθηκόντων κατανέμεται στα πιο πάνω γραφεία με την ευ¬ 
θύνη του προϊσταμένου του τμήματος. 

6.3. Τμήμα Εργαστηριακής έρευνας και εξειδικευμένων προ¬ 
γραμμάτων. 

Αντικείμενο του τμήματος είναι η υποστήριξη σε επίπεδο εργα¬ 
στηρίου όλων των σχετικών λειτουργιών και δραστηριοτήτων του 
Συνδέσμου και η αυτόνομη ανάπτυξη εξειδικευμένων. προγραμ¬ 
μάτων. Ειδικότερα στην ευθύνη του υπάγεται η λειτουργία του 
εργαστηρίου του Συνδέσμου ή διαχείριση των τοξικών και επικιν¬ 
δύνων αποβλήτων, η διαχείριση των νοσοκομειακών αποβλή¬ 
των, ο έλεγχος των προσερχομένων στη χωματερή υλικών, οι 
υποδείξεις για τον τρόπο διάθεσης ορισμένων ειδικών απορριμμά¬ 
των που γίνονται δεκτά στις χωματερές. 

Επίσης στην ευθύνη του τμήματος ανήκει η προώθηση εξειδι- 
κευμένων προγραμμάτων σχετικών με την επεξεργασία των 
απορριμμάτων και την αντιμετώπιση των επιπτώσεων κατά τη 
διαχείρισή τους. 

Τέλος διεκπεραιώνει και όποια άλλα καθήκοντα ανατίθενται σ’ 
αυτό αρμοδίως. Το τμήμα χωρίζεται σε δύο γραφεία που υπάγο¬ 
νται υπό την άμεση εποπτεια του προϊσταμένου τμήματος. 

6.3.1. Αρμοδιότητες γραφείου εργαστηριακής"έρευνας. 

Είναι υπεύθυνο για την εύρυθμη λειτουργία του εργαστηρίου 

Στερεών Αποβλήτων και Βιοτεχνολογίας του Συνδέσμου, την πα¬ 
ραπέρα ανάπτυξή του και την ουσιαστική αξιοποίηση των δυνατο¬ 
τήτων του προς όφελος της Τοπικής Αυτοδιοίκησης. Στο γραφείο 
αυτό υπάγεται επίσης ο έλεγχος για την σχετική έγκριση των 
προσερχομένων για διάθεση στις εγκαταστάσεις του Συνδέσμου 
υλικών. 

6.3.2. Αρμοδιότητες γραφείου εξειδικευμένων προγραμμά¬ 
των. 

Είναι υπεύθυνο για τη μελέτη και υλοποίηση των εξειδικευμέ- 
νων προγραμμάτων του Συνδέσμου, που θα ανατίθενται σ’ αυτό 


αρμοδίως, σύμφωνα με το συνολικότερο καταμερισμό του ερευνη¬ 
τικού έργου του Συνδέσμου. Στο γραφείο αυτό υπάγεται η διαχεί¬ 
ριση των τοξικών και επικίνδυνων αποβλήτων και η παροχή υπο¬ 
δείξεων για τον τρόπο διάθεσης ορισμένων ειδικών υλικών. 

Το υπόλοιπο αντικείμενο του τμήματος κατανέμεται στα δύο 
γραφεία με την ευθύνη του προϊστ. του τμήματος. 

6.4. ΤΜΗΜΑ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙ¬ 
ΣΜΟΥ 

Στην ευθύνη του τμήματος υπάγονται όλες οι λειτουργίες, 
υποστήριξης του έργου της Τ. Υ. του Συνδέσμου καθώς και τα ζη¬ 
τήματα που αφορούν συνολικά την τεχνική υπηρεσία, είτε στο επί¬ 
πεδο του συντονισμού των διαφόρων τμημάτων, είτε στο επίπεδο 
της προς τα έξω δραστηριότητάς της. 

Πιο συγκεκριμένα σαν λειτουργίες υποστήριξης, εννοούνται 
π.χ. η εσωτερική διακίνηση της αλληλογραφίας της Τ.Υ. με τήν 
τήρηση του σχετικού εσωτερικού πρωτοκόλλου και αρχείου, η τα¬ 
ξινόμηση και διακίνηση του βιβλιογραφικού υλικού κάι η φρο¬ 
ντίδα για την ενημέρωση της σχετικής βιβλιοθήκης, η κίνηση το 
οχήματος της Τ.Υ., η δακτυλογράφηση των εγγράφων και μελε¬ 
τών της Τ.Υ. η συγκέντρωση και ταξινόμηση όλων των στατιστι¬ 
κών στοιχείων σχετικών με τη διαχείριση των Στερεών Αποβλή¬ 
των. 

Επίσης στην ευθύνη του τμήματος η σύνταξη και παρακολού¬ 
θηση του τεχνικού προγράμματος, οι επαφές και. συνεργασία με 
τους άλλους ΟΤΑ και τους εμπλεκόμενους, φορείς, οι ενέργειες 
για την παροχή τεχνικής και επιστημονικής βοήθειας στους ΟΤΑ 
και της υπόλοιπης χώρας. Ακόμη φροντίζει για την εξασφάλιση 
πρόσθετων οικονομικών πόρων για την επιχορήγηση των έργων 
του Συνδέσμου και την παρακολούθησή τους. Φροντίζει ακόμη, 
σε συνεργασία πάντα με τα άλλα τμήματα για την υλοποίηση των 
στόχων του Συνδέσμου. Τέλος συντάσσει μελέτες καΓεπιβλέπει 
έργα που ανατίθενται σ’ αυτό. 

Επίσης στην αμοδιότητα του τμήματος είναι η σύνθεση και 
προώθηση των επιστημονικών και λοιπών προγραμμάτων, κα¬ 
θώς και των εν γένει δραστηριοτήτων του Συνδέσμου, σε αντικεί¬ 
μενα συναφή με το επιστημονικό τεχνικό δυναμικό του τμήματος 
και τα ειδικότερα ενδιαφέροντά του. Διεκπεραιώνει τέλος τα κα¬ 
θήκοντα που του ανατίθενται αρμοδίως. 

Το τμήμα διαιρείται σε δύο γραφεία που τελούν υπό την άμεση 
εποπτεια του προϊσταμένου του τμήματος. 

6.4.1. Αρμοδιότητητες γραφείου συντονισμού. 

Σ’ αυτό υπάγονται οι λειτουργίες υποστήριξης της Τ.Υ. όπως 
αυτές περιγράφονται παραπάνω. 

6.4.2. Αρμοδιότητες γραφείου προγραμματισμού. 

Σ’ αυτό υπάγεται η ευθύνη του προγραμματισμού, των επιχο¬ 
ρηγήσεων, της συνεργασίας και των επαφών με τρίτους, της σύτ 
νταξης και παρακολούθησης του τεχνικού προγράμματος, η σύ¬ 
νταξη και παρακολούθηση των προγραμμάτων του τμήματος, 
καθώς και η διεκπεραίωση του λοιπού αντικειμένου του τμήμα¬ 
τος. 

Άρθρο 7. 

Οργανική σύνθεση και διαβάθμιση θέσεων. 

Η οργανική σύνθεση και διαβάθμιση των θέσεων σε κλάδους 
βαθμούς κάι ειδικότητες, ορίζεται ως κατωτέρω: 

7.1. Τακτικό προσωπικό 

7.1.1. Κατηγορία πανεπιστημιακής εκπαίδευσης (Π.Ε.) 

α) Κλάδος Π.Ε.1 Διοικητικός - Οικονομικός. 

Θέσεις τρεις (3) με βαθμό Γ-Α. 

β) Κλάδος Π.Ε.3 Πολιτικών Μηχανικών. 

Θέσεις τρεις (3) με βαθμό Γ-Α. 

γ) Κλάδος Π.Ε.5 Μηχανολόγων Μ ηχ/κών. 

Θέσεις τρεις (3) με βαθμό Γ-Α. 
δ) Κλάδος Π.Ε.6 Τοπογράφων Μ ηχ/κών. 

Θέσεις δύο (2) με βαθμό Γ-Α. 
ε) Κλάδος Π.Ε.7 Χημικών Μ ηχ/κών. 

Θέσις μία (1) με βαθμό Γ-Α. 

Εκ των οποίων η μία είναι προσωρινή θέση βιομηχ. χημείας η 
οποία και καταργείται αυτοδίκαια ευθύς ως εκενωθεί με οποιον- 
δήποτε τρόπο. 

στ. Κλάδος Π.Ε.12 Χημικών. 

Θέσις μία (1) με βαθμό Γ-Α. 

7. 1.2. Κατηγορία τεχνολογικής εκπαίδευσης (Τ.Ε.). 
α) Κλάδος Τ.Ε.3 Τεχν/γων πολιτ. μηχ/κών. 

Θέσις μία (1) με βαθμό Γ-Α. 

β) Κλάδος Τ.Ε.4 Τεχν/γων ηλεκτρ/γων μηχ/κών. 

Θέσις μία (1) με βαθμό Γ-Α. 

γ) Κλάδος Τ.Ε.5 Τεχν/γων μηχανολόγων. 

Θέσις μία (1) με βαθμό Γ-Α. 

7.1.3. Κατηγορία δευτεροβάθμιας εκπαίδευσης (Δ.Ε.). 
α) Κλάδος Δ.Ε.1 Διοικητικός. 

Θέσεις δέκα έξ (16) με, βαθμό Γ-Α. 
β) Κλάδος Δ.Ε.2 Εποπτών καθαριότητας. 

Θέσις μία (1) με βαθμό Γ-Α. 

γ) Κλάδος Δ.Ε.5 Εργοδηγών Δομικών έργων.· 

Θέσεις τρεις (3) με βαθμό Γ-Α. 
δ) Κλάδος Δ.Ε.6 Εργοδηγών σχεδιαστών. 

Θέσις μία (1) με βαθμό Γ-Α. 

ε) Κλάδος Δ.Ε.14 Ελεγκτών εσόδων-εξόδων. 

Θέσεις δύο (2) με βαθμό Γ-Α. 
στ) Κλάδος Δ.Ε.15 Εισπρακτόρ'ων. 

Θέσεις εξ (6) με βαθμό Γ-Α. 

ζ) Κλάδος Δ.Ε.24 Ηλεκτρολόγων (Εγκαταστατών). 

Θέσεις δύο (2) με βαθμό Γ-Α. 

Πρόκειται για νέες θέσεις, 
η) Κλάδος Δ.Ε.26 Μηχανοτεχνιτών. 

Θέσεις τρεις (3) με βαθμό Γ-Α. 

Πρόκειται για νέες θέσεις, 
θ) Κλάδος Δ.Ε.27 Ηλεκτροτεχνιτών. 

Θέσεις δύο (2) με βαθμό Γ-Α. 

Πρόκειται για νέες θέσεις. 

ι) Κλάδος Δ.Ε.28 Χειριστών Μηχ/των 

Θέσεις δέκα τρεις (13) με βαθμό Γ-Α., 

Εκ των οποίων οι 5 είναι προσωρινές θέσεις καταργούμενες 
αυτοδίκαια ευθύς ως κενωθούν με οποιονδήποτε τρόπο, 
ιβ) Κλάδος ΔΕ 29 ογηδών. ι 

Θέσεις πέντε (5) με βαθμό Γ-Α. 

Εκ των οποίων οι 2 είναι προσωρινές καταργούμενες αυτοδί¬ 
καια ευθύς ως κενωθούν. 

ιγ) Κλάδος Δ.Ε.30 Τεχνικών Γενικά. 

Θέσεις τέσσερεις (4) με βαθμό Γ-Α. 

Εκ των οποίων οι δύο θέσεις δημιουργήθηκαν με μετατροπή 
των θέσεων Α.Χ και οι δύο θέσεις είναι νέες: 

7. Κατηγορία υποχρεωτικής εκπαίδευσης, 
α) Κλάδος ΥΕ1 Κλητήρων. 

Θέσις μία (1) με βαθμό Γ-Α. 
β) Κλάδος ΥΕ16 προσωπ. καθαριότητας. 

Θέσεις είκοσι εννέα (29) με βαθμό Γ-Α. 

Εκ των οποίων μία θέση αποθηκαρίου και δύο θέσεις καθαρι¬ 
στριών. Από τις παραπάνω θέσεις οι 6 είναι προσωρινές οι 4 από 
μετατροπή θέσεων Α.Χ και οι υπόλοιπες 19 νέες θέσεις. 

1.5 Ειδικές κατηγορίες προσωπικού. 

α) Μία (1) θέση (ιδιαίτερου) γραμματέα Προέδρου με βαθμό 
Γ-Α κλάδου Δ.Ε.1 - Δ. (άρθρο 242 Ν. 1188/81). 


β) Μία (1) θέση δικηγόρου με μηνιαία αντιμισθία (άρθρο 245 
Ν. 1188/81). 

γ) Μία (1) θέση ιατρού εργασίας (άρθρο 4 και 8 Ν. 1568/85). 
δ) Μία (1) θέση Μηχανικού ασφαλείας εγκατ/σεων (άρθρο 4 
και 5 Ν. 1568/85). 

7.2. Προσωπικό με σχέση εργασίας Ιδ. Δικαίου αορίστου χρό¬ 
νου (Ν. 1476/84, Ν. 1735/87). 

α) Διοικητικών θέσεις πέντε (5). 
β) Χειριστών Μηχανημάτων θέσεις τρεις (3). 
γ) Οδηγών θέσις μία (1). 
δ) Μηχανοτεχνιτών θέσεις μία (1). 
ε) Εργατών γενικά θέσεις εννέα (9). 

Οι παραπάνω θέσεις είναι προσωρινές και καταργούνται ευθύς 
ως κενωθούν. 

7.3. Τα ειδικά κατά κλάδους τυπικά προσόντα που απαιτού¬ 
νται για το διορισμό σε θέσεις του παρόντος οργανισμού, ορίζονται 
από το Π.Δ. 379/87 (Προσοντολόγιο - κλαδολόγιο). 

Άρθρο 8. 

Καθορισμός κλάδων επιλογής προϊσταμένων 

8.1. α) Για την Δ/νση Διοικητικών και Οικονομικών υπηρε¬ 
σιών κρίνονται υπάλληλοι του κλάδου Π.Ε1 Διοικητικού. 

β) Για τα τμήματα της Δ/νσης αυτής κρίνονται υπάλληλοι του 
κλάδου Π.Ε.1Δ. και εφόσον δεν επαρκούν υπάλληλοι του κλάδου 
Δ.Ε.1 Διοικητικού. 

8.2 α) Για την Δ/νση Τεχνικών Υπηρεσιών κρίνονται οι υπάλ¬ 
ληλοι όλων των κλάδων κατηγορίας Π.Ε. της Δ/νσης αυτής. 

β) Για τα τμήματα της Δ/νσης αυτής όλοι οι κλάδοι κατηγο¬ 
ρίας Π.Ε. της αυτής Δ/νσης και εφόσον δεν επαρκούν, οι υπάλλη¬ 
λοι όλων των κλάδων κατηγορίας Τ.Ε. ή Δ.Ε. 

γ) Στη Δ/νση αυτή κατά την πρώτη εφαρμογή του νόμου δεν 
θα επιλεγεί προϊστάμενος του τμήματος Συντονισμού και προγρ/ 
σμού, επειδή το τμήμα αυτό προβλέπεται να λειτουργήσει με όχι 
πλήρη σύνθεση. Η επιλογή προϊσταμένου του τμήματος αυτού θα 
γίνει αμέσως μετά την ικανή στελέχωσή του ανάλογα με της ανά¬ 
γκες της υπηρεσίας. 

Άρθρο 9. 

Αναπλήρωση προϊσταμένων. 

Τον Προϊστάμενο που απουσιάζει ή κωλύεται αναπληρώνει 
στα καθήκοντα του ο Προϊστάμενος της αμέσως υποκείμενης ορ¬ 
γανικής μονάδας κατά σειρά που οι υποκείμενες οργανικά μονά¬ 
δες αναφέρονται στον παρόντα οργανισμό, σύμφωνα με τα οριζό¬ 
μενα, στο άρθρο 13 Ν. 1586/86. 

Άρθρο 10. 

Κατανομή θέσεων. 

Η κατανομή του προσωπικού στις κατά το άρθρο 5 συνιστώμε- 
νες θέσεις και ο καθορισμός καθηκόντων και υποχρεώσεων κα¬ 
θώς και κάθε συμπληρωματική λεπτομέρεια, όπου απαιτείται, 
ενεργείται με απόφαση του Προέδρου του Συνδέσμου ανάλογα με 
τις παρουσιαζόμενες κάθε φορά υπηρεσιακές ανάγκες. 

Άρθρο 11. 

Ειδικές διατάξεις. 

Ο τρόπος λειτουργίας κάθε τμήματος, ο τύπος των βιβλίων 
και εντύπων που δεν ορίζονται δια νόμου ή άλλου διατάγματος η 
κατάρτιση και τήρηση αυτών, καθώς και κάθε άλλη επεξηγημα¬ 
τική λεπτομέρεια, η οποία θα αφορά την εφαρμογή του παρόντος 
Ο.Ε.Υ. και η οποία έχει σχέση με την εύρυθμη λειτουργία των 

υπηρεσιών του Συνδέσμου, καθορίζονται με ειδικούς κανονισμούς 
που συντάσσονται από τους αρμόδιους προϊσταμένους των οργα¬ 
νικών μονάδων και εγκρίνονται από την Εκτελεστική Επιτροπή 
του Συνδέσμου. Αναφορικά με άλλα θέματα και ειδικώτερα για 
θέματα διορισμού, καθορισμού καθηκόντων και υποχρεώσεων 
χρόνου εργασίας, αστικές ευθύνες, δικαιωμάτων, αδειών, μετα¬ 
βολών υπηρεσιακής κατάστασης, ηθικών αμοιβών, πειθαρχικών 
αδικημάτων και ποινών, καθώς και της λύσης της υπαλληλικής 
σχέσης των υπαλλήλων που υπάγονται στις διατάξεις του παρό¬ 
ντος οργανισμού θα ρυθμίζονται από τις διατάξεις που θα ισχύουν 
κάθε φορά και που θα αφορούν το προσωπικό του παρόντος οργα¬ 
νισμού. 

Άρθρο 11. 

Ισχύουσες διατάξεις. 

Ο παρών οργανισμός εσωτερικής υπηρεσίας του Συνδέσμου 
συντάχθηκε βάσει των διατάξεων του Ν. 1188/81, καθώς και 
των διατάξεων του Ν. 1476/84, του Ν. 1568/85, του Ν. 
1586/86 και του Ν. 1735/87. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Δεκεμβρίου 1988 
Ο Νομάρχης 

ΘΕΟΔ. ΒΓΈΝΟΠΟΪΛΟΣ 

- -4 - 

Αριθ. 32468 (5) 

Ψήφιση Οργανισμού Εσωτερικής Υπηρεσίας της Δημοτικής Βι¬ 
βλιοθήκης Ηλιούπολης. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις των άρθρων 5 και 12 του Νόμου 1188/81 
«περί κυρώσεως του Κώδικα περί καταστάσεως προσωπικού Ορ¬ 
γανισμών Τοπικής Αυτοδιοικήσεως» σε συνδυασμό με τις όμοιες 
του Νόμου 1586/1986 και του Π.Δ/τος 37α/1987. 

2. Την αριθμ. 5/14/25.10.1988 γνωμοδότηση του Υπηρε¬ 
σιακού Συμβουλίου του άρθρου 14 του Νόμου 1586/1986 Νο¬ 
μαρχίας Αθηνών περί εγκρίσεως της αριθ. 13/1988 απόφασης 
του Διοικητικού Συμβουλίου της Δημοτικής Βιβλιοθήκης Ηλιού¬ 
πολης περί εγκρίσεως του Οργανισμού Εσωτερικής Υπηρεσίας 
αυτής, αποφασίζουμε: 

Εγκρίνουμε τη 13/1988 απόφαση του Διοικητικού Συμβου¬ 
λίου της Δημοτικής Βιβλιοθήκης Ηλιούπολης περί εγκρίσεως του 
Οργανισμού Εσωτερικής Υπηρεσίας αυτού ως εξής: 

Άρθρο 1. Γ 

Η Υπηρεσία της Δημοτικής Βιβλιοθήκης αποτελείται από τη 
Διοικητική - Οικονομική Υπηρεσία. 

Άρθρο 2. 

Η διάρθρωση των θέσεων ορίζεται ως εξής: 

Δύο (2) θέσεις κλάδου ΔΕΙ Διοικητικών Υπαλλήλων με Βαθ¬ 
μούς Γ-Α. 

Άρθρο 3. 

Αρμοδιότητες των Διοικητικών υπαλλήλων της Βιβλιοθήκης, 
της Διοικητικής - Οικονομικής υπηρεσίας, ορίζονται ως εξής: 

1. Εισηγούνται τις ανάγκες, τις ελλείψεις και ότι γενικά αφορά 
αυτά στο Διοικητικό Συμβούλιο της Βιβλιοθήκης. 

2. Διεξάγουν της αλληλογραφία και τηρούν πρωτόκολλο εισερ¬ 
χομένων, εξερχομένων εγγράφων. 

3. Καταγράφουν στους σχετικός καταλόγους τα βιβλία που ει¬ 


σάγονται από αγορά ή δωρεές τα οποία ταξινομούν.σύμφωνα με 
το ταξινομικό σύστημα που ισχύει στη Βιβλιοθήκη. 

4. Τηρούν βιβλίο πρακτικών και συνεδριάσεων του Διοικητι¬ 
κού Συμβουλίου και αν το Νομικό πρόσωπο προσλάβει άλλο προ¬ 
σωπικό, μητρώο προσωπικού κ.λπ. 

5. Παρακολούθηση αποτελεσμάτων εκτελέσεως του προϋπο¬ 
λογισμού του Ν.Π. (μισθοδοσία προσωπικού, εκδόσεις ενταλμά¬ 
των κ.λπ.). 

6. Οι υπάλληλοι είναι υπεύθυνοι για την ομαλή λειτουργία της 
βιβλιοθήκης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Δεκεμβρίου 1988 
Ο Νομάρχης 

ΘΕΟΔ. ΒΓΕΝΟΠΟΥΛΌΣ 
-♦- 

Αριθ. Γ/141 & (6) 

Διενέργεια εκούσιου αναδασμού περιοχής Πεζούλας Ν. Ξάνθης. 

Ο ΝΟΜΑΡΧΗΣ ΞΑΝΘΗΣ 
Έχοντας υπόψη: 

1) Τις διατάξεις του Ν. 674/77. 

2) Σχετική εισήγηση της Δ/.νσης Γεωργίας της Νομαρχίας 
μας, αποφασίζουμε: 

Να γίνει εκούσιος αναδασμός στην περιοχή Πεζούλας,-του 
Ν. Ξάνθης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ξάνθη, 9 Ιανουάριου 1989 

Ο Νομάρχης 
Κ. ΓΚΑΓΚΑΣ 

- ♦ -- ' 

Αριθ. 3175 (7) 

Οργανισμός Λειτουργίας, Διοικήσεως και Διαχειρίσεως του-Κοι- 

νοφελούς Ιδρύματος Γενικόν Φιλόπτωχου Ταμείον Ιεράς Μη- 

τροπόλεως Ηλείας. 

Ο ΜΗΤΡΟΠΟΛΙΤΗΣ ΗΛΕΙΑΣ 
Έχοντας υπόψη: 

1. Το άρθρο 1, παρ. 4 του Νόμου 590/77 «περί καταστατικού 
Χάρτη της Εκκλησίας της Ελλάδος». 

2. Την υπ’ αριθ. Πρωτ. 4495/1976 προγενεστέραν απόφασιν 
ημών. 

3. Την ανάγκη ομαλής λειτουργίας του Κοινοφελούς Ιδρύμα¬ 
τος Γενικόν Φιλόπτωχου Ταμείον Ιεράς Μητροπόλεως Ηλείας, 
αποφασίζουμε τη σύνταξη του Οργανισμού Λειτουργίας, Διοική- 
σεως και Διαχειρίσεως αυτού, ως κατωτέρω: 

Οργανισμός Λειτουργίας Διοικήσεως και Διαχειρήσεως του 
Κοινωφελούς Εκκλησιαστικού Ιδρύματος Γενικόν Φιλόπτωχου 
Ταμείον Ιεράς Μητροπόλεως Ηλείας. 

Άρθρου 1. 

Το Ίδρυμα λειτουργεί υπό την άμεση επίβλεψη και εποπτεία 
της Ιεράς Μητροπόλεως Ηλείας, ως ανεξάρτητο Ίδρυμα.αυτούς 
(ΝίΙ.Ι.Δ.). 

Άρθρο 2. 

Δια την ευχερεστέρα λειτουργία του Ιδρύματος υπάρχει Τριμε¬ 
λές Διοικητικό Συμβούλιο, απαρτιζόμενο εκ των κάτωθι: 

α. Του εκάστοτε Μητροπολίτου Ηλείας, ως Προέδρου και£?κ 
των κάτωθι Μελών: 

β. Εκ του εκάστοτε Ταμίου της Ιεράς Μητροπόλεως Ηλείας. 

γ. Εκ του εκάστοτε Λογιστού της Ιεράς Μητροπόλεως Ηλείας. 
Το Συμβούλιου συνεδριάζει τη προσκλήσει του Σεβασμιωτάτου 
Προέδρου και ευρϊσκεται εν απαρτία παρόντων δύο τουλάχιστον 
μελών, εκ των οποίων το ένα υποχρεωτικά θα είναι ο Σεβ. Πρόε¬ 
δρος. Σε περίπτωση ισοψηφίας υπερισχύει η ψήφος του Σεβ. Προ¬ 
έδρου. . " .. 

•· Άρθρον 3. 

Το Διοικητικό Συμβούλιο έχει την ευθύνη της καλής λειτουρ¬ 
γίας του Ιδρύματος, ελέγχει τη διαχείριση και εγκρίνει τον Προϋ¬ 
πολογισμό και τον Απολογισμό αυτού. 

Άρθρον 4. ·; 

Το Ίδρυμα εκπροσωπείται ενώπιον πάσης Διοικητικής, Δικα¬ 
στικής, ή άλλης Αρχής υπό του Σεβασμιωτάτου Μητροπολίτου 
Ηλείας, όστις υπογράφει τα πάσης φύσεως έγγραφα και συμβά¬ 
σεις, η υφ’ ενός των Μελών»του Διοικητικού Συμβουλίου αυτού 
νομίμως εξουσ&δοτουμένου. 

' ' Άρθρον 5. 

Σκοπός του Ιδρύματος είναι: 

Η παροχή πάσης φύσεως βοηθημάτων (χρηματικά βοηθή¬ 
ματα, αγορά φαρμάκων, τροφίμων και ειδών ιματισμού, εισιτή¬ 
ρια, μηχανήματα κ.λπ.) σε ανθρώπους που έχουν πράγματι ανά¬ 
γκη και ζητούν τη βοήθεια του Ιδρύματος ή βοηθήματα σε σει¬ 
σμοπαθείς, πλημμυροπαθ εις κ.λπ. 

Άρθρον 6. 

Το Ίδρυμα έχει τα κάτωθι βιβλία: 
α. Βιβλίον Ταμείου, 
β. Διπλότυπα Γραμμάτια Εισπράξεως. 
γ. Εντάλματα Πληρωμής, 
δ. Βιβλίον Πρακτικών. 


ε. Βιβλίον ακινήτων, 
στ. Βιβλίον Τιμαλφών. 

Άρθρον 7. 

Πόροι του Ιδρύματος είναι: 

' α. Πρόσοδοι εκ κινητής και ακινήτου περιουσίας του Ιδρύμα¬ 
τος. 

β. Δωρεές, κληροδοσίες, κληρονομιές και λοιπές πάσης φύ¬ 
σεως προσφορές φιλανθρώπων. 
γ. Κρατικές επιχορηγήσεις. 

δ. Επιχορηγήσεις Ιεράς Μητροπόλεως ή άλλων Εκκλ. Νομι¬ 
κών Προσώπων ή Οργανισμών. 

Άρθρον 8. 

Το Ίδρυμα έχει ιδίαν σφραγίδα φέρουσα στο μέσον εικόντα του 
ελεούντος Κυρίου Ημών Ιησού Χρηστού και γύρωθεν τις λέξεις: 
ΙΕΡΑ ΜΗΤΡΟΠΟΛΙΣ ΗΛΕΙΑΣ Γενικόν Φιλόπτωχον Τα- 
μείον. 

Άρθρον 9. 

Εν περιπτώσει διαλύσεως του Ιδρύματος η κινητή και ακίνητη 
περιουσία αυτού περιέρχεται αυτοδικαίως και άνευ ετέρας διατυ- 
πώσεως στην Ιερά Μητρόπολη Ηλείας. 

Άρθρον 10. 

Δια παν θέμα μη προβλεπόμενον υπό του παρόντος Οργανι¬ 
σμού περί της Διοικήσεως και Διαχειρίσεως του Ιδρύματος απο¬ 
φασίζει ο Σεβ. Μητροπολίτης Ηλείας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πύργος, 30 Δεκεμβρίου 1988 

Ο Μητροπολίτης Ηλείας 

.ΐ Ο Ηλείας ΓΕΡΜΑΝΟΣ 

